শেরপুর সদর থানার এসআই এ কে আজাদ জানান, শেরপুর জেলা সদর হাসপাতাল থেকে পাচারকৃত কয়েক বস্তা বিভিন্ন ধরনের  ওষুধ রয়েছে এমন গোপন সংবাদের ভিত্তিতে বৃহস্পতিবার সন্ধ্যায় শহরের রাজবল্লxadবপুর এলাকায় বসবাসকারী শেরপুর জেলার সদর হাসপাতালের মেডিসিন ওয়ার্ডের দায়িত্বপ্রাপ্ত স্টোরকিপার ও নার্স শরীফা আক্তার স্বপ্নার বাসায় অভিযান চালায়। এ সময় ওই নার্স ও তার স্বামী মাহবুল বাসা তালাবদ্ধ করে সটকে পড়ে। পরে পুলিশ বিভিন্ন সূত্রের তথ্যের ভিত্তিতে ওই এলাকার ফরহাদ নামে এক ব্যক্তির বাসার পাশের ড্রেন থেকে উল্লিখিত ওষুধ ও পুড়ে ফেলা ওষুধের ছাই উদ্ধার করে এবং ফরহাদ ও তার স্ত্রী শিউলীকে জিজ্ঞাসাবাদের জন্য থানায় নিয়ে আসে।